**[MOPEDISTI I MOTOCIKLISTI Ceste nisu piste, a tu su i primjerene kazne!](https://npscp.hr/npscp/mopedisti-i-motociklisti-ceste-nisu-piste-a-tu-su-i-primjerene-kazne%22%20%5Co%20%22MOPEDISTI%20I%20MOTOCIKLISTI%20Ceste%20nisu%20piste%2C%20a%20tu%20su%20i%20primjerene%20kazne%21)**



**Povoljni vremenski uvjeti, na ceste su izmamili  i brojne ljubitelje motocikla i mopeda, što ćemo iskoristiti kako bismo podsjetili na prometnu kulturu od životne važnosti, kroz najčešća pitanja i odgovore.**

**Koje su bitne predradnje prije uživanja u vožnji na dva motorna kotača ?**
*Potrebno je polaganje vozačkog ispita, obavljanje tehničkog pregleda i registracije vozila, provjera tehničke ispravnosti vozila, kupnja zaštitne kacige i druge potrebne zaštitne opreme, kako bi imali znanja, bili osposobljeni i zaštićeni u uvjetima kada postanete aktivni sudionici u prometu*

**Opasnosti na cesti ?**
*Izbjegavajte vožnju na dijelovima asfalta na kojima ima pijeska, ulja i sl., posebice u zavojima.*

**Dvoje ili više vozača motocikla, mopeda kako se kreću ?**
*Prilikom vožnje u skupini, vozite u slijedu jedan iza drugoga*

**Možda niste znali da je kažnjivo ?**
*Vozač mopeda i motocikla mora upravljati istim na način da ne umanjuje njegovu stabilnost te da se ne ometaju drugi sudionici u prometu, a osobito ne smiju skidati istodobno obje ruke s upravljača, pridržavati se za drugo vozilo, prevoziti, vući ili gurati predmete koji ga mogu ometati u upravljanju osobnim prijevoznim sredstvom te ugrožavati druge sudionike u prometu.*

**Prijevoz drugih osoba na mopedu, motociklu ?**
*Vozač motocikla, mopeda ne smije prevoziti osobu koja je pod utjecajem droga, lijekova ili alkohola iznad 0,50 g/kg, kao ni dijete mlađe od 12 godina. Također, u tovarnom sanduku mopeda ili motocikla ne smiju se prevoziti osobe, dok je to dozvoljeno u bočnoj prikolici motocikla te vrste.*

**Kako sigurnije voziti ?**

* *prilikom vožnje kroz lijevi zavoj, odmaknite se od središnje crte (jer se vožnjom uz crtu i naginjanjem u zavoju glava vozača može nalaziti čak do 1 metar u prometnoj traci namijenjenoj za promet vozila iz suprotnog smjera),*
* *ne vozite slalom između vozila,*
* *kontrolirajte svoje ponašanje i strast za vožnjom te ne ispitujte mogućnosti svog mopeda ili motocikla,*
* *predviđajte poteze vozača (drugih) automobila,*
* *vozite se na dovoljnoj udaljenosti od vozila ispred sebe,*
* *vozite sredinom prometnog traka (iznimka je situacija kada se krećete kolnikom koji ima samo po jednu prometnu traku namijenjenu za promet vozila u jednom smjeru, gdje se moped tada treba kretati što bliže desnom rubu kolnika).*
* *poduzmite i sve drugo što je u vašoj moći da svi sudionici budu sigurni u prometu.*

 **Tko ne poštuje prometna pravila, plaća kazne !**

* *Neupaljena svjetla noću:****60 eura***
* *Neupaljena svjetla danju:****60 eura***
* *Nenošenje kacige:****130 eura***
* *Nepropisno prelaženje kolnika:****130 eura***
* *Proklizivanje kotača, dizanje na zadnji kotač:****130 eura***
* *Slalom vožnja*:**130 eura**